ZAPISNIK 21. SJEDNICE VMO BORONGAJ LUGOVI
16.01.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec
Nazočni članovi VMO prihvaćaju zapisnik 19. sjednice jednoglasno bez rasprave.
Nazočni članovi prihvaćaju jednoglasno bez rasprave
DNEVNI RED
1. Aktualna komunalna problematika
2. Izvješća, pitanja, prijedlozi

1. Aktualna komunalna problematika:
Predsjednica VMO nazočnim članovima predlaže da Vijeće prihvati zaključak o popravku metalnog sandučića na južnom nogostupu ulice Vukomerec, preko puta Porečke ulice. Navedeni sandučić je u derutnom stanju i potrebna mu je obnova. Prijedlog je prihvaćen jednoglasno bez rasprave.
Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležne Hrvatske pošte

· popravak/zamjenu derutnog metalnog plavog sandučića na južnom nogostupu Ulice Vukomerec, preko puta Porečke ulice 

2. O učinjenom izvijesti ovo Vijeće.

Predsjednica VMO obavještava nazočne članove kako je slijedom još jedne prometne nesreće na ulici Vukomerec kod kb. 12, u kojoj je ponovo nastradala imovina g. Koretića, oštećen i prometni znak s imenom ulice, te predlaže da Vijeće usvoji zaključak kojim se traži popravak tog znaka. Zaključak je prihvaćen jednoglasno bez rasprave.
Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih gradskih službi zatraži

· popravak/zamjenu znaka sa nazivom ulice (Ulica Vukomerec) koji je oštećen uslijed prometne nesreće kod kućnog broja 12

2. O učinjenom izvijesti ovo Vijeće.

Vezano na prethodnu točku, predsjednica VMO obavještava nazočne članove kako je g. Koretić došao u terminu primanja građana, te se ponovo žalio na šaht za telefonske instalacije na ulici Vukomerec kod kb. 12. Navedeni šaht nije dobro postavljen, te prilikom prolaska vozila preko istog dolazi do lupanja i buke. Predsjednica VMO predlaže da Vijeće usvoji zaključak kojim se od nadležnih gradskih tvrtki traži hitno saniranje navedenog šahta, te je prijedlog usvojen jednoglasno bez rasprave.
Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog Zagrebačkog digitalnog grada zatraži

· hitnu sanaciju (niveliranje i popravak poklopca) dtk zdenca  u Ulici Vukomerec kod k. br. 12

2. O učinjenom izvijesti ovo Vijeće.

Potpredsjednik VMO Petar Miočević naglašava kako je održao telefonski razgovor s građankom Snježanom Šuster, koja se žalila na ilegalno odlaganje otpada u kompleksu nekadašnjeg poduzeća Jurinametal. G. Šuster se također žalila na pitanje statusa psećeg parka kod stambenih zgrada na južnoj strani ulice Vukomerec blizu raskrižja s Trgetskom ulicom. Potpredsjednik VMO je g. Šuster obavijestio kako je Vijeće svjesno problema ilegalnog odlaganja otpada u kompleksu Jurinametala, ali kako su opcije za djelovanje ograničene s obzirom da je riječ o zemljištu u vlasništvu MUP-a RH. Potpredsjednik VMO je g. Šuster također objasnio situaciju vezano uz pseći park, na kojem će uskoro biti postavljena tabla. U razgovoru s g. Šuster je došao do stava kako je ograda između dječjeg i psećeg parka preniska, i predlaže zaključak kojim bi se tražilo povisivanje ograde koja dijeli pseći park od dječjeg parka, kako bi se spriječilo prelijetanje lopti i drugih igrački radi sigurnosti djece. Zaključak je prihvaćen jednoglasno bez rasprave. 
Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od Podružnice Zrinjevac zatraži

· zamjenu preniske ograde koja dijeli park za djecu i park za pse na južnoj strani Ulice Vukomerec u blizini križanja s Trgetskom ulicom na način da se dosadašnja ograda zamjeni visokom ogradom koja bi spriječila moguće nezgode
·  

2. O učinjenom izvijesti ovo Vijeće.

Vezano za problematiku Jurinametala, predsjednica VMO predlaže Vijeću da usvoji zaključak kojim se od MUP-a RH traži da u suradnji s komunalnim redarstvom hitno poduzmu mjere kojim bi se spriječilo ilegalno odlaganje otpada, uključujući i obnovu i zaključavanje ulaznih vrata i kolnog prilaza kako bi se onemogućilo ulazak u kompleks Jurinametala. Zaključak je prihvaćen jednoglasno bez rasprave.
Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da se nadležnim tijelima predloži

· suradnja nadležne službe unutar Ministarstva unutarnjih poslova i komunalnog redarstva Grada Zagreba kako bi se što hitnije riješio problem ilegalnog odlaganja otpada na području Jurinametala na način da se pristupi obnovi i zaključavanju ulaznih vrata i kolnog prilaza čime bi se onemogućio ulazak u kompleks Jurinametala 
·  

2. O učinjenom izvijesti ovo Vijeće.

Predsjednica VMO je ponovo postavila pitanje rušenja problematičnih jablana u Kanfanarskoj ulici, te je obavijestila članove VMO kako je dobivena još jedna odbijenica od nadležnih gradskih službi jer je navedeno zemljište u procesu povrata imovine.  Potpredsjednik VMO smatra kako je riječ o prebacivanju odgovornosti i manjka volje od strane nadležnih službi da se problem riješi; premda dotično zemljište jest u procesu povrata imovine, ono je u katastru i svim važećim dokumentima navedeno kao zemljište u vlasništvu grada Zagreba. S obzirom na to, gradske službe imaju odgovornost i obavezu riješiti problem tih stabala neovisno o budućoj sudskoj odluci, s obzirom da je sudski proces i dalje u tijeku, te mu se ne nazire kraj. Svi nazočni članovi VMO se slažu kako je riječ o problemu koji mora biti riješen, te ovlašćuju predsjednicu VMO da nastavi pregovore s nadležnim službama kako bi ta stabla bila uklonjena. 
2. Izvješća, pitanja, prijedlozi
[bookmark: _Hlk126311044]Predsjednica VMO izvještava nazočne članove kako je Vijeće gradske četvrti 6. prosincaa 2022. odobrilo postavljanje dodatnoga koš za smeće na dječjem igralištu na ulici Vukomerec kod kb. 40, te kako će isto biti realizirano u kraćem roku.
Predsjednica VMO izvještava nazočne članove kako je potrebno hitno čišćenje otpada s lokacije Ul. Vukomerec preko puta restorana Valentino, Vijeće jednoglasno donosi
Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od komunalnog redarstva zatraži

· očevid  i nadležno postupanje u svrhu žurnog pražnjenja spremnika za otpad (kontejnera postavljenih na nogostup uz samu prometnicu)) i čišćenja okoliša oko spremnika za otpad u Ulici Vukomerec, preko puta restorana Valentino 

2. O učinjenom izvijesti ovo Vijeće.

Predsjednica VMO obavještava nazočne članove kako je zaključak Vijeća gradske četvrti o potrebi zakupa prostora za novi dječji vrtić upućen nadležnom Gradskom uredu za obrazovanje, sport i mlade, kao i Gradskom uredu za obnovu i izgradnju. Predsjednica VMO također upoznaje članove VMO s odlukom Vijeća gradske četvrti kojim se od Sveučilišta u Zagrebu traži očitovanje i djelovanje po pitanju problematičnih stabala kod ulaza u Sveučilišni kampus na Savudrijskoj ulici. Odgovor na taj zahtjev još nije primljen.
Predsjednica VMO obavještava nazočne članove VMO kako je 30. prosinca bila u obilasku mjesnog odbora s komunalnom redarkom, gđom. Sabinom Mezak, te kako su zajedno obišle problematičnu lokaciju na adresi Beramska ulica 6. 
Odgovor na upit o zamjeni vanjskog rasvjetnog tijela na ulazu u prostorije MS Borongaj Lugovi, kao i neonskih cijevi i sata u prostorima MO Borongaj Lugovi nije bio zaprimljen.
Predsjednica VMO upoznaje nazočne članove s odgovorom podružnice Čistoća vezano za upit o dostavi vrećica za recikliranje plastike i biootpada. Podružnica Čistoća je upoznata s problem i odgovara kako će iste biti dostavljene u najkraćem roku, te moli za strpljenje.
Predsjednica VMO također upoznaje članove s odgovorom tvrtke Konzum oko promjene adrese. U odgovoru se navodi kako promjena adrese iz pravnih i katastarskih razloga nije moguća, ali se započelo s pisanjem druge adrese na narudžbenicama kako bi se izbjegao nepotreban kamionski promet na ulici Vukomerec.
Predsjednica obavještava članove kako je u terminu primanja građana razgovarala s gđom. Zdenkom Blatančić iz MO Vukomerec, s kojom je razgovarala o mogućnostima korištenja prostora za potrebe edukacije, odnosno razmjene znanja između mlađih i starijih građana.
Predsjednica VMO upoznaje članove VMO s procesom imenovanja kandidata za nagradu Zagrepčanka godine i Nagradu grada Zagreba, te poziva članove da prijave određene kandidate s područja MO Borongaj Lugovi ako smatraju da su zaslužni.
S obzirom da se nitko više nije javio za riječ, ovime je iscrpljen dnevni red, i predsjednica VMO zaključuje 20. sjednicu VMO Borongaj Lugovi u 20:40 sati.

ZAPISNIČAR:			           PREDSJEDNICA VMO BORONGAJ LUGOVI:
Petar Miočević								      Ivana Perković
KLASA: 024-08/23-003/84
[bookmark: _GoBack]URBROJ: 251-13-11-11/002-23-3
Zagreb, 16. siječnja 2023.


